CELEX: 62015TN0187
Language: et
Date: 2015-04-17 00:00:00
Title: Kohtuasi T-187/15: 17. aprillil 2015 esitatud hagi – Compagnia Trasporti Pubblici jt versus komisjon

8.6.2015   
            
            
               ET
            
            
               Euroopa Liidu Teataja
            
            
               C 190/29
            
         17. aprillil 2015 esitatud hagi – Compagnia Trasporti Pubblici jt versus komisjon
   (Kohtuasi T-187/15)
   (2015/C 190/33)
   Kohtumenetluse keel: itaalia
   
      Pooled
   
   
      Hagejad: Compagnia Trasporti Pubblici SpA (Arzano, Itaalia); Atap – Azienda Trasporti Automobilistici Pubblici delle Province di Biella e Vercelli SpA (Biella, Itaalia); Actv SpA (Veneetsia, Itaalia); Ferrovie Appulo Lucane Srl (Bari, Itaalia); Asstra Associazione Trasporti (Rooma, Itaalia); ja Associazione Nazionale Autotrasporto Viaggiatori (ANAV) (Rooma) (esindaja: advokaat M. Malena)
   
      Kostja: Euroopa Komisjon
   
      Nõuded
   
   Hagejad paluvad Üldkohtul tühistada vaidlustatud otsus selles osas ja ulatuses, mis on piiritletud hagi esemega.
   
      Väited ja peamised argumendid
   
   Väited ja peamised argumendid on sarnased nendega, mis esitati kohtuasjas T-185/15: Buonotourist vs. komisjon ja kohtuasjas T-186/15: CSTP Azienda della Mobilità vs. komisjon.
   Täpsemalt väidetakse, et on rikutud ELTL artikleid 93, 94, 107 ja 108, nõukogu 26. juuni 1969. aasta määrust (EMÜ) nr 1191/69 raudtee-, maantee- ja siseveetranspordis osutatavate avalike teenuste kontseptsioonist tulenevaid kohustusi puudutavate liikmesriikidepoolsete meetmete kohta (EÜT L 156, lk 1; ELT eriväljaanne 07/01, lk 19), Euroopa Parlamendi ja nõukogu 23. oktoobri 2007. aasta määrust (EMÜ) nr 1370/2007, mis käsitleb avaliku reisijateveoteenuse osutamist raudteel ja maanteel ning millega tunnistatakse kehtetuks nõukogu määrused (EMÜ) nr 1191/69 ja (EMÜ) nr 1107/70 (ELT L 315, lk 1), et komisjonil puudus pädevus, et on rikutud määruse (EMÜ) nr 1191/69 sätteid ja et antud juhul on tegemist võimu kuritarvitamisega ning et on rikutud määruse (EÜ) nr 1370/2007 tõlgendamissuuniseid.